पाएं अपने शहर की ताज़ा ख़बरें और फ्री ई-पेपरडाउनलोड करें
जिले में आज एक ही दिन में कोरोना के कारण पांच मृत्यु हाेने के साथ मरने वालों का आंकड़ा 128 तक जा पहुंचा। सिविल सर्जन फरीदकोट डाॅ. संजय कपूर द्वारा उपलब्ध करवाई गई जानकारी के अनुसार रविवार को आई कोरोना जांच रिपोर्ट में जिला फरीदकोट में 151 व्यक्तियों के कोरोना संक्रमित होने की पुष्टि होने के बाद कुल संक्रमितों की संख्या 7902 हो गई।
आज 74 मरीजों के ठीक होने पर तंदुरुस्त मामलों की संख्या 6414 हो गई। जबकि एक्टिव मामलों की संख्या 1360 है। जिले में अब तक 128 मरीजों की कोरोना के कारण मृत्यु हो चुकी है। जिला फरीदकोट में कोरोना के कारण जान गंवाने वालों में चार पुरुष व एक महिला मरीज शामिल है। मरने वालों में तीन पुरुष मरीजों व एक महिला मरीज की आयु पचास वर्ष से अधिक थी जबकि एक पुरुष मरीज की आयु 47 वर्ष थी।
लॉकडाउन के दूसरे दिन भी बंद रहा मोगा, सड़कें रहीं सुनी, बसों में कम दिखीं सवारियां
मोगा | वीकेंड लॉकडाउन के कारण दूसरे दिन रविवार को लॉकडाउन के दौरान शहर की सभी दुकानें बंद रहीं। जबकि मेडिकल सेवाएं जारी रहीं। बेशक सरकार की ओर से बसों पर किसी तरह की कोई पाबंदी नहीं लगाई गई थी। लेकिन बस स्टैंड पर भी लॉकडाउन का असर देखने को मिला। बसों में सवारियां कम ही देखने को मिली।शनिवार को मोगा शहर में मेडिकल सेवाओं को छोड़कर बाकी सभी दुकानें बंद रहीं। शहर के मेन बाजार, प्रताप रोड, रेलवे रोड समेत सभी बाजारों में सन्नाटा रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn